آذربایجان خاریجی ایشلر ناطیری ائلمار ممدیاراوو، داغ‌لیق قاراباغ موناقیشه‌سی مسئله‌سینده ارمنیستانا چاغری ائتدی.
آمریکانین نیویورک شهرینده کئچیریلن بیرلشمیش میللت‌لر تشکیلاتی‌نین (بمت) 74-جی عمومی قورولونا مراجعت ائدن ممدیاراوو، ارمنیستان ایله گئدن و حلّ اولونماز داغ‌لیق قاراباغ موناقیشه‌نین اولوسلار آراسی باریش و امنیته تهدید تشکیل ائتمه‌یه داوام ائتدیگینه دقتی چکدی.
کئچن بویلکی عمومی قورولون دانیشیقلاریندان‌ بو یانا داغ‌لیق قاراباغ موناقیشه‌سی‌نین حلّینه دایر هئچ بیر ایرلیلییش اولمادیغینی قئید ائدن ممدیاراوو، ارمنیستانین آشکار لاقئیدلیگی‌نین، پروبلمین حلّینه مانع اولدوغونو دیله گتیردی.
ایروان‌ین، هم سؤزلری، هم حرکت‌لری پروسه ریل‌دن چیخاردیغینی و پروبلمه ان قیسا مدتده باریش حلّینی تاپماق تلاش‌لارینی سابوتاژ ائتدیگینی بیل‌دیرن ائلمار ممدیاراوو،
"ارمنیستان، اولوسلار آراسی جمعیتی و اؤز خالقینی چاش‌دیرماق تلاشلاری ایله زامان خرجلمک یئرینه داوام ائتدیریلمه‌سی مومکون اولمایان موجود ایستاتونو داوام ائتدیرمه تلاشلارینه سون قویما‌لی و اولوسلار آراسی مسئولیت‌لرینی یئرینه یئتیرمه‌لی‌دیر. ایروان، داغیدیجی سیاسی گونده‌لیگینه نه قدر تئز سون وئررسه خالق‌لاریمیز دا باریش، ثابت‌لیک و امکداش‌لیق‌دان بیر او قدر تئز ایستیفاده ائدیر. دئیه دانیشدی.
ممدیاراوو، ارمنیستانین بؤلگه‌دکی عصبی و دوشمنچی‌لیک سیاستینه سون وئرمه‌سی حالیندا بو سیاست‌لری سببیله قارشیلاشدیغی جیدی سیاسی، ایقتیصادی و سوسیال یوکون ده مسولیت‌دن داها تئز گله‌جگینی دئییب.
ارمنیستان باش ناطیری نیکول پاشینیان ایسه عمومی قورولونا چیخیشیندا آذربایجانین راضی‌لاشماق ایستمدیگینی ساوونموشدو.
